**สอบถามเรื่องการจัดทำแผนพัฒนาท้องถิ่นสี่ปี (พ.ศ. 2561 – 2564)**

1. ส่วนที่ 2 สรุปผลการพัฒนาท้องถิ่นตามแผนพัฒนาท้องถิ่น (พ.ศ. 2557 – 2560) หมายถึง การสรุปผลการพัฒนาท้องถิ่นตามแผนพัฒนาท้องถิ่น 4 ปี หรือ สรุปผลการพัฒนาท้องถิ่นตามแผนพัฒนาท้องถิ่น 3 ปี ในปี (พ.ศ. 2557 – 2559) , (พ.ศ. 2558 – 2560) , (พ.ศ. 2559 – 2561) , (พ.ศ. 2560 – 2562) ซึ่งหากเป็นการสรุปผลการพัฒนาท้องถิ่นตามแผนพัฒนา 3 ปี (พ.ศ. 2560 – 2562) ยังไม่ได้ดำเนินการจึงไม่สามารถสรุปได้ และหากเป็นการสรุปผลการพัฒนาตามแผนพัฒนา 4 ปี (พ.ศ.2557 – 2560) องค์กรกรปกครองส่วนท้องถิ่นยังไม่เคยดำเนินการจัดทำแผนพัฒนาท้องถิ่น 4 ปี กรณีนี้ ต้องดำเนินการอย่างไร

2. บัญชีโครงการพัฒนาท้องถิ่น แบบ ผ.02 , ผ.03 , ผ.06 , ผ.08 ต้องปรากฏใน แบบ ผ.01 ทั้งหมดหรือแยกเป็นส่วนแบบ ผ. ต่างๆ เลย แล้วค่อยไปสรุปในแบบ ผ.07

3. การแก้ไข เพิ่มเติม เปลี่ยนแปลง แผนพัฒนาสามปี (พ.ศ.2560 – 2562) ต้องดำเนินการตามระเบียบ มท.ว่าด้วยการจัดทำแผนฯ พ.ศ.2548 หรือ ต้องดำเนินการตามระเบียบ มท.ว่าด้วยการจัดทำแผนฯ (ฉบับที่ 2) พ.ศ. 2559

4. การจัดทำแผนการดำเนินงาน ประจำปีงบประมาณ พ.ศ.2560 ต้องใช้แบบ ผด.01 ตามหนังสือกระทรวงมหาดไทย ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 (แบบ ผด.01 ที่มีการปรับเปลี่ยนจาก “แนวทาง” เป็น “แผนงาน”)หรือยังใช้แบบเดิม และหากให้แบบใหม่ แบบ ผด.02 ต้องเปลี่ยนจาก “แนวทาง” เป็น “แผนงาน เช่นเดียวกันกับแบบ ผด.01 หรือไม่ เพราะตามหนังสือกระทรวงมหาดไทย ด่วนที่สุด ที่ มท 0810.3/ว 5797 ลงวันที่ 10 ตุลาคม 2559 กล่าวถึงแค่ แบบ ผด.01 เป็นบัญชีสรุปจำนวนโครงการและงบประมาณ ซึ่งสรุปมาจาก แบบ ผด.02